Νίκη Ρέντη

Ο Αθλητικός Όμιλος Φιλάθλων Απόλλωνος Ρέντη «Νίκη Ρέντη»epspeir.gr είναι αθλητικός σύλλογος που εδρεύει στην περιοχή του Αγίου Ιωάννη Ρέντη. Προήλθε το 1970, έπειτα από τη συνένωση της "Α.Ε. Ρέντη" και του "Π.Α.Ο. Απόλλων Ρέντη"m.nikirenti.webnode.gr και επίσημο έτος ίδρυσης είναι το 1972, όποτε και στις 19/1/1972 εγκρίθηκε από το Πρωτοδικείο το νέο καταστατικό τουm.nikirenti.webnode.gt. Χρώματα του συλλόγου είναι το κόκκινο και το λευκό και έμβλημά του η θεά της ελληνικής μυθολογίας Νίκη. Δραστηριοποιείται στο ποδόσφαιρο, ενώ στο παρελθόν διέθετε και τμήμα πετοσφαίρισης. Η ποδοσφαιρική ομάδα αγωνίζεται στις διοργανώσεις της Ε.Π.Σ. Πειραιά και αυτό το διάστημα αγωνίζεται στην Γ΄ κατηγορία.

 Τμήμα Ποδοσφαίρου 
Κορυφαίες στιγμές στην ιστορία της Νίκη Ρέντη μέχρι σήμερα είναι οι 3 συνεχείς συμμετοχές της (1981-82, 1982-83 και 1983-84) στο Εθνικό Ερασιτεχνικό Πρωτάθλημα, ως τρίτη κατηγορία την πρώτη και ως τέταρτη τις επόμενες δύο αντίστοιχα. Επίσης, έχει κατακτήσει 2 φορές (1974-75 και 1982-83) το Κύπελλο Ε.Π.Σ. Πειραιά και 3 φορές (1979-80, 1981-82 και 1989-90) υπήρξε φιναλίστ της διοργάνωσης.

Την περίοδο 2011-12 έφτασε μέχρι την ημιτελική φάση του Κυπέλλου Ε.Π.Σ. Πειραιά, όπου και αποτελεί την τελευταία μεγάλη διάκριση στο θεσμόm.nikirenti.webnode.gr. Από την περίοδο 2014-15 μέχρι και την περίοδο 2017-18 αγωνίστηκε στο κορυφαίο πρωτάθλημα της Ε.Π.Σ. Πειραιά, Α΄ Κατηγορία.

Από την ομάδα έχουν αναδειχθεί αξιοσημείωτοι ποδοσφαιριστές, μεταξύ των οποίων οι Τόλης Τσιρογιάννης, Χρήστος Χατζησκουλίδης, Δημήτρης Ναλιτζής κ.α.

 Τμήμα Πετοσφαίρισης 
Ένας εκ των ιδρυτών του τμήματος πετοσφαίρισης της Νίκης Ρέντη υπήρξε ο Σταύρος Μελισσουργός, ο οποίος διετέλεσε χρέη Γενικού Γραμματέα από την ίδρυση του συλλόγου.εφ. Αθλητική Ηχώ, 15/4/1980, σελ. 5 Το τμήμα πετοσφαίρισης της Νίκης Ρέντη συγχωνεύτηκε το 1993 με τον «Α.Γ.Σ. Ρέντη» και δημιούργησαν την «Α.Ε. Ρέντη 1993».rentisvolley.blogspot.gr Η Α.Ε. Ρέντη 1993 αρχικά διέθετε μόνο τμήμα πετοσφαίρισης ανδρών. Το 2009 δημιούργησε τμήμα πετοσφαίρισης γυναικώνΑ.Ε.Ρέντη Βόλεϊ Γυναικών, Επίσημη ιστοσελίδα Δήμου Νίκαιας-Αγ. Ιωάννη Ρέντη και σήμερα διαθέτει και τμήματα καλαθοσφαίρισης. Τα τμήματα πετοσφαίρισης της Α.Ε. Ρέντη αγωνίζονται στις διοργανώσεις της Ένωσης Σωματείων Πετοσφαίρισης Δυτικής Αττικής και τα τμήματα καλαθοσφαίρισης στις διοργανώσεις της Ένωσης Σωματείων Καλαθοσφαίρισης Νότιας Αττικής.

 Παραπομπές 

 Εξωτερικοί σύνδεσμοι 
 Ο Α.Ο.Φ.Α.Ρ. Νίκη Ρέντη στην Ε.Π.Σ. Πειραιά
 Πρώην επίσημος ιστότοπος του Α.Ο.Φ.Α.Ρ. Νίκη Ρέντη

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1972
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1972